gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl pt gl gl gl gl gl gl gl gl gl gl gl gl gl lt gl gl gl cs gl gl pt gl gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl
Asaltan a igrexa de Padrón e arramplan cunha pesada caixa forte - G24
A sancristá valora o botín nuns cinco mil euros e explica que puido ser aínda maior
Imaxe do espazo que ocupaba a caixa forte que levaron os asaltantes da igrexa de Santiago, en Padrón
Todo apunta a que foi un asalto estudado e no que participaron varios individuos. É o que sospeitan os dous veciños que alertaron do feito cando empezaban o seu traballo este luns. O roubo foi de madrugada e os autores acabaron cargando cunha caixa forte que, segundo din, podería pesar catro mil quilos.
Ademais deixaron importantes estragos, como relata a sancristá, Rosa Blanco Susavila, en ausencia do párroco, que está convalecente de covid:
"Estaba todo revolto. Levaron a caixa, moito roto, pechaduras rotas. Intentaton entrar por aquí e non puideron, porque estaba a tranca por dentro e foron á porta lateral. Forzárona. Entraron e forzaron estoutra, esta da oficina do cura, e logo xa forzaron todo iso e levaron todo o que encontraron".
Coñecedores da videvixilancia no interior do templo, os ladróns arramplaron tamén co disco duro e con outro equipo para non deixar ningunha imaxe da súa acción.
Rosa explica que a perda puido ser maior do que foi:
"Sorte que o Domingo de Ramos sacamos (da caixa forte) cousas moi importantes para a celebración. Limpeinas e deixeinas noutro lado para gardalas ao día seguinte.
Ás veces unha non sabe se están mellor gardados se fóra. Iso salvouse. Levaron o que había dentro entre cartos, que tamén había fóra da caixa, e levaron todo".
Preguntamos polo valor do que levaron e a sancristá di que "sobre uns cinco mil euros".
Na mesma madrugada foi asaltado o convento do Carme, de onde levaron a recadación das lámpadas, e tamén a oficina de servizos sociais. Deste edificio do Concello, situado onda a igrexa asaltada, levaron dous ordenadores e dous teléfonos móbiles.
Falece unha persoa en Carballeda de Valdeorras ao caer dunha bicicleta
Asaltos en varias igrexas da comarca de Noia
Disparan tres balotes contra un autobús cheo de pasaxeiros
"Se non se condena o Adif, os políticos seguirán metendo presión aos técnicos", di a Plataforma de Vítimas do Alvia
Contido con Xeográficas Galicia .
Arranca unha nova edición do San Froilán en Lugo
A Coruña prepárase para acoller este mércores o cumio hispano-alemán
Rueda e a alcaldesa da Coruña acordan avanzar nas obras do hospital e a intermodal
O Goberno negocia con Stellantis instalar o grupo de alta tensión na factoría de Vigo
Síguenos en redes sociais
Aviso legal e Política de Privacidade